“Dit is vanjaar vir ons kritiek om leiers rondom Adriaan te bou, wat ongelukkig aan die einde van die jaar uittree. Ek dink Warren Whiteley was uitstekend as leier vir die Leeus in die ­Superreeks.”
Whiteley is sonder twyfel die gunsteling om by Strauss oor te neem. Sy aanspraak word versterk omdat hy nou as die eerstekeuse-agtsteman beskou word.
Vermeulen was die aanvanklike gunsteling om as Coetzee se kaptein aangewys te word, maar die Suid-Afrikaanse Rugbyunie (Saru) wil hê ’n plaaslike speler moet aangestel word.
Coetzee het dié week die All Blacks se sterk leierskap as ’n rede uitgesonder waarom hulle beter as die res is.
“Ek dink die naatlose verandering van leierskap is ’n belangrike rede waarom die All Blacks voor ons is.